Pedru Ameriku

Pedru Ameriku (; ) — Braziliya rəssamı. Müəllim və yazıçı kimi də fəaliyyət göstərmişdir.

 Bioqrafiya 
1857-ci ildə İmperiya Təsviri İncəsənət Akademiyasında təhsil almaq üçün təqaüd alaraq Rio-de-Janeyro şəhərinə köçmüşdür. Daha sonra təhsilini Avropada davam etdirmişdir. Parisdə Təsviri İncəsənət Məktəbində təhsil almış, Jan Ogüst Dominik Enqrin, İppolit Frandrenin və Kral Vernenin tələbəsi olmuş, əsərləri şöhrət qazanmış və 1868-ci ildə Brüssel Universitetində doktorluq dərəcəsi əldə etmişdir.

Braziliyaya qayıtdıqdan sonra ən məşhur əsərlərindən biri olan "Ya müstəqillik, ya ölüm" rəsm əsərini çəkmişdir. Rəsm əsərində Şahzadə Pedrunun Braziliyanın Portuqaliyadan müstəqilliyini elan etdiyi an təsvir olunur. Rəsm on illərlə Braziliyada ibtidai məktəblər üçün nəzərdə tutulmuş tarix kitablarında istifadə olunmuşdur.

Həyatının çox hissəsini İtaliyanın Florensiya şəhərində keçirsə də, tez-tez Rio-de-Janeyroya gedib-gələn Pedru Ameriku lektor və incəsənət tarixçisi kimi də xidmət vermişdir.

Pedru Ameriku rəssam və diplomat Manuel de Araujo Portu-aleqrenin qızı Karlota de Araujo Portu-aleqri (1844–1918) ilə evlənmişdir və onların uşaqları olmuşdur. Almaniya Tacı Cəngavər Nişanına sahib olmaqla yanaşı Müqəddəs məqbərə ordeni ilə də təltif olunmuşdur. 1889-cu ildə Braziliyanın respublika elan edilməsindən sonra Milli Məclisin deputatı seçilmişdir.

 Qalereya 

 İstinadlar 

 Xarici keçidlər 

 Pedro Américo de Figueiredo e Melo 
 Pedro Américo. Encyclopaedia Itaú Cultural

Kateqoriya:Braziliya rəssamları
Kateqoriya:Paraibada doğulanlar
Kateqoriya:Florensiyada vəfat edənlər
Kateqoriya:Braziliya yazıçıları
Kateqoriya:XIX əsr rəssamları
Kateqoriya:XX əsr rəssamları
Kateqoriya:Braziliyalılar
Kateqoriya:Rio-de-Janeyroda dəfn olunanlar